Obsoegank Guneanvkari Konn?
 Gõyant disantlean don-don, char-char obsoeg zatat tancher niyall kelear, he obsoeg toxe zavnk nirmileat mhonn ghoddonant. Te boldek, mon'xache befikirponnak lagun ghoddtat mhunn disun yeta.
 Halinchea disamni, Gõyant porot ekdam obsoegancho ankddo boroch vaddunk lagla. Tea-tea disachem vortomanpotr vachtana, "Ekach disa char zageancher panch opghat", "Don obsoegamni teg zann somple," "Cholovpeache befikirponnak lagun eklo somplo," adi. Oxe toreche, mottea okxoranche mathalle vachunk melltat.
 Khoinchea-i obsoega babtint ami kednam-i bhasabhas korunk laglear, amchi ti bhasabhas fuddem vhorunk amche kodde anik vichar na zatoch, ami ti bhasabhas "amchean tea obsoega vixim anik kitem mhonnum ieta? Tea obsoegantleanuch to morunk, tacho to vell aslo. Taka mornn toxe ritin nirmilolem" - oxea utramni thoinch sompoitat.
 Gõychea rosteancher sumara bhaili yeradari gollta. Itli yeradari, zaka lagun khub pavtti xaramni gaddi park kortolo mhollear legit zago asona. Mhunnonuch, khubxe zann no parking zagear legit apli gaddi ubi korun yeradariche kaide moddtat. Khorem mhollear, apli kivam dusreachi gaddio cholovpi khub zannank yeradarichea kaideanchem poddonuch gel'lem asona vo te vixim bhann (consciousness) asona. Aplea hatant gaddi ghena fuddem tankam ami sonvsarcho dhoni oxem bhogta ani rosteacher aplea xivai dusro konnuch na zalole bhaxen, apleak dista te ritin gaddio dhanvddaitat.
 Amchea rosteancher gaddio-mottoram choloitolea choddan chodd zannam kodde porvanne vo lisensam astat. Khoinchea zagear apli gaddi kitle gotin (speed) cholounk zai, khoinchea moddnnar (turn) gaddi favo titlo sintid dovrun kiteak cholounk zai, dusre yeradari vangdda apli gaddi dhanvddaitana koxi-kat zotnai ghevnk zai, rosteancher khoinchea zageancher yeradariche kosle nem' pallunk zai hachi zankam soglli khobor asta, tankanch kaidean porvanne divpache astat. Gõyant, yeradarichi 'ABC' zann nasloleank sud'dam bosun porvanne melltat. Ti-ti gaddi cholounk konnai kodde porvanno asa, hacho orth to yeradariche sogllech nem' zanna oso nhoi. Ani hachem khoreponn amkam, amche sorbhonvtim zatolea sumara bhailea obsoegantlean disun ieta.
 Gõyant oxe obsoegancher obsoeg zatat tednam, "yeradari odhikari kitem kortat tor? " oso ek sobhavik prosn monant ubo ravta. Kednam-i, konn-ui zotnai ghenastana apli gaddi choloitana hea yeradari odhikareank disle zalear, te taka thamboitat, yeradariche kaide moddla dekhun taka talanv ditat ani uprant soddtat. Apnnak dilolo talanv to befikren gaddi cholovpi koxe-i korun farik korta, punn fuddem vochun apli ti yeradarichea nem' moddpachi chal mat bodolna.
 Gõyche yeradarint zata titlem sudarop korunk, Gõychea Yeradari Khatean Dil'lichea Institute of Road Traffic Education-a kodden sombond zoddun Gõyant interceptor haddle. Punn he interceptor Gõyant ailea uprant porian, Gõyche yeradarent zavnk zai aslo to bodol zavnk na. Toxem pollevnk gelear, amchea yeradari odhikareank tor khuxi aslear, interceptor nastana-i yeradarint akantacho bodol ghoddoum ieta. Punn yeradare babtint chodd pavtti tanchi mov chal pollevn, rosteancher gaddio-mottoram cholvpi, apnnak zai te ritin apleo gaddio choloitat-ghunvddaitat ani tacho xevott opghatant (aksident) zata.
 Gõyant gaddio-mottoram choloiteleank yeradari odhikareanchi bhirant asa. Tech khatir apunn rosten choloitoli gaddi te yeradari odhikareank pollena fuddem sovkas choloitat. Mhunnonuch, Gõy Yeradari Khatean, eksarkem mov poddonastana, Gõychea char-ui konnxamni golltele yeradaricher barik-sarik nodor dovrun sogllem vevosthit ritin cholta toxem nittayer ghalunk panvlam ubarunk favo. Kiteak, rosteancher gaddio choloitoleak yeradari kaideanchem bhann asona. Nhoi, te poros to mud'dom' zavn to yeradariche vixim kaide visorta. Taka nittayer haddunk, taka koddok yeradari odhikareanchi goroz asa. Kitlo kall porian?
 Yeradariche nem'-kaide sarke kollomsor!
 GULF-GOANS e-NEWSLETTER (Since 1994)
Subscribe to: Post Comments (Atom)
- ► 2013 (42)
- ► 2012 (16)
- ► 2011 (20)
- ► 2010 (21)
- ► 2009 (26)
(29)
(14)
- Duxtt Zon'var! Mon'xantlem!
 - Mel'le Kuddik Okman Ho?
 - Gõykar Orde Tokleche?
 - Favona Tem Mellona?
 - Obsoegank Guneanvkari Konn?
 - 'Tum Konknni Pustok Kiteak Kaddina? '
- gõYkarancho Otmo!
 - Mon'xachem Mol Kitem?
 - ▼ July (14)
- A big e-welcome to you. Tumcam Maie-mogacho ieukar. Enjoy Life - This is not a rehearsal! Konkani uloi, boroi, vach ani samball - sodankal. Hich Goenchi osmitai ani amchem khalxelponn. Goenchi amchi Konkani bhas! Ekvottachem saddon Goenkaranchem. This is Gaspar Almeida from Parra, Bardez, Goa, based in Kuwait and am connected with the www. goa-world. com website created by Ulysses Menezes, and as Moderator of the famous first of its kind Gulf-Goans e-Newsletter (since 1994) and The Goan Forum and several Goan and Indian associations and forums and e-forums in Goa, India, Kuwait, The Middle East and worldwide. 